CELEX: 52009PC0706
Language: mt
Date: 2009-12-17
Title: Proposta għal deċiżjoni tal-Kunsill Dwar il-konklżujoni ta’ Ftehim bejn l-Unjoni Ewropea u l-Ġappun dwar assistenza legali reċiproka f’materji kriminali

Avviż Legali Importanti

|

52009PC0706

Proposta għal deċiżjoni tal-Kunsill Dwar il-konklżujoni ta’ Ftehim bejn l-Unjoni Ewropea u l-Ġappun dwar assistenza legali reċiproka f’materji kriminali  /* KUMM/2009/0706 finali - NLE 2009/0188 */  

	[pic] | IL-KUMMISSJONI EWROPEA |Brussel 17.12.2009KUMM(2009)706 finali2009/0188 (NLE)Proposta għalDEĊIŻJONI TAL-KUNSILLDwar il-konklżujoni ta’ Ftehim bejn l-Unjoni Ewropea u l-Ġappun dwar assistenza legali reċiproka f’materji kriminaliMEMORANDUM TA' SPJEGAZZJONIIL-KUNTEST TAL-PROPOSTAFis-26-27 ta’ Frar 2009 il-Kunsill iddeċieda li jawtorizza lill-Presidenza, assistita mill-Kummissjoni, sabiex jiftaħ negozjati għal ftehim bejn l-Unjoni Ewropea u l-Ġappun dwar assistenza legali reċiproka f’materji kriminali.Fin-nuqqas ta’ trattati bilaterali dwar l-assistenza legali reċiproka bejn l-Istati Membri u l-Ġappun, l-Unjoni Ewropea qed tixtieq tistabbilixxi kooperazzjoni aktar effettiva bejn l-Istati Membri u l-Ġappun fil-qasam tal-assistenza legali reċiproka f’materji kriminali.L-iffirmar tal-Ftehim bejn l-Unjoni Ewropea u l-Ġappun dwar l-assistenza legali reċiproka f’materji kriminali ġiet awtorizzata mill-Kunsill fid-Deċiżjoni tiegħu tat-30 ta’ Novembru 2009 abbażi tal-Artikoli 24 u 38 tat-Trattat dwar l-Unjoni Ewropea. Il-Ftehim issa għandu jiġi konkluż.Bid-dħul fis-seħħ tat-Trattat ta’ Lisbona fl-1 ta’ Diċembru 2009, il-proċeduri li għandhom jiġu segwiti għal dak il-għan mill-Unjoni Ewropea huma regolati mill-Artikolu 218 tat-Trattat dwar il-Funzjonament tal-Unjoni Ewropea.L-Artikolu 218(6)(a) tat-Trattat dwar il-Funzjonament tal-Unjoni Ewropea jgħid li fil-każ ta’ ftehimiet li jkopru l-oqsma li għalihom tapplika l-proċedura leġiżlattiva ordinarja, il-Kunsill għandu jadotta deċiżjoni li tikkonkludi l-ftehim, wara li jkun ġab il-kunsens tal-Parlament Ewropew.Il-Kummissjoni għalhekk tirrakomanda lill-Kunsill, li wara li jkun ġab il-kunsens tal-Parlament Ewropew, sabiex jadotta d-Deċiżjoni li tikkonkludi l-Ftehim bejn l-Unjoni Ewropea u l-Ġappun dwar l-assistenza legali reċiproka f'materji kriminali.2009/0188 (NLE)Proposta għalDEĊIŻJONI TAL-KUNSILLDwar il-konklużjoni ta’ Ftehim bejn l-Unjoni Ewropea u l-Ġappun dwar assistenza legali reċiproka f’materji kriminaliIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 82(1)(d), flimkien mal-Artikolu 218 (6)(a) tiegħu,Wara li kkunsidra l-proposta mill-Kummissjoni ,Wara li kkunsidra l-approvazzjoni tal-Parlament Ewropew,Billi:1.  Fis-26 – 27 ta’ Frar 2009 il-Kunsill iddeċieda li jawtorizza lill-Presidenza, assistita mill-Kummissjoni, sabiex tiftaħ negozjati għal ftehim bejn l-Unjoni Ewropea u l-Ġappun dwar assistenza legali reċiproka f’materji kriminali.2.  Skont id-Deċiżjoni tal-Kunsill 2010/[1] …, il-Ftehim bejn l-Unjoni Ewropea u l-Ġappun dwar assistenza legali reċiproka f’materji kriminali ġie ffirmat fit-30 ta’ Novembru 2009, suġġett għal konklużjoni tiegħu f’data aktar tard.3.  Il-Ftehim għadu ma ġiex konkluż. Bid-dħul fis-seħħ tat-Trattat ta’ Lisbona fl-1 ta’ Diċembru 2009, il-proċeduri li għandhom jiġu segwiti għal dak il-għan mill-Unjoni Ewropea huma regolati mill-Artikolu 218 tat-Trattat dwar il-Funzjonament tal-Unjoni Ewropea.4.  Dan il-Ftehim għandu jkun konkluż.5.  [F'konformità mal-Artikolu 3 tal-Protokoll Nº 21 dwar il-Pożizzjoni tar-Renju Unit u l-Irlanda fir-rigward taż-żona tal-Libertà, is-Sigurtà u l-Ġustizzja annessa mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, ir-Renju Unit u l-Irlanda nnotifikaw ix-xewqa tagħhom biex jieħdu sehem fl-adozzjoni tad-Deċiżjoni.]6.  Skont l-Artikoli 1 u 2 tal-Protokoll Nº 22 dwar il-Pożizzjoni tad-Danimarka anness mat-Trattat tal-Unjoni Ewropea u t-Trattat li jistabbilixxi l-Komunità Ewropea, id-Danimarka mhix tieħu sehem fl-adozzjoni ta' din id-Deċiżjoni, u mhix marbuta biha jew soġġetta għall-applikazzjoni tagħha.ADOTTAT DIN ID-DEĊIŻJONI:Artikolu 1Il-Ftehim bejn l-Unjoni Ewropea u l-Ġappun dwar l-assistenza legali reċiproka f’materji kriminali ġie konkluż.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill huwa hawnhekk awtorizzat sabiex jaħtar il-persuna li jkollha s-setgħa li tiddepożita f'isem l-Unjoni Ewropea l-Istrument ta' approvazzjoni previst fl-Artikolu 31(1) tal-Ftehim, sabiex jiġi espress il-kunsens tal-Unjoni Ewropea li tintrabat bil-Ftehim.Artikolu 3Din id-Deċiżjoni għandha tidħol fis-seħħ fil-jum tal-adozzjoni tagħha. Id-Deċiżjoni għandha tkun ippubblikata fil- Ġurnal Uffiċjali tal-Unjoni Ewropea .Id-data tad-dħul fis-seħħ tal-Ftehim ser tkun ippubblikata fil- Ġurnal Uffiċjali tal-Unjoni Ewropea .Magħmul fi Brussell,Għall-Kunsill[Il-President] [1] Din id-Deċiżjoni tal-Kunsill għadha ma ġietx ippubblikata.